** ОБЩИНСКА АДМИНИСТРАЦИЯ – СЛИВЕН**

**З А П О В Е Д**

**№ РД 15-287**

**Сливен, 24.02.2017 г.**

На основание чл. 44, ал. 1, т. 4 и т. 8 от ЗМСМА, чл. 175 и Глава дванадесета, Раздел ІІ от Изборния кодекс и Решение № 4171- НС/01.02.2017 г. на ЦИК, във връзка с провеждането на избори за народни представители на 26 март 2017 г., ал. 3 от Изборния кодекс и

**НАРЕЖДАМ:**

 1. **Определям** специално поставените табла на бул. „Цар Освободител” (ларгото), като места за поставяне на плакати, обръщения и други предизборни агитационни материали за насрочените на 26 март 2017 година избори за народни представители. Разпределението на таблата между кандидатите е по схема, Приложение № 1, към настоящата заповед, като номерацията на таблата е съобразена с поредността на номерата на партиите, коалициите и инициативните комитети в бюлетината, участващи в изборите.

 2. Предизборната кампания се открива на 24 февруари 2017 година и приключва в 24 часа на 24 март 2017.

 3. Агитационни материали на сгради, огради и витрини, се поставят само след писмено съгласие на собственика или управителя на имота.

 4. На всеки агитационен материал задължително се отбелязва от чие име се издава, в съответствие с чл. 183 от Изборния кодекс.

 5. Агитационните материали да се поставят така, че при премахването им да не се нанасят вреди на конкретните обекти, както и да се опази околната среда.

 6. Кметовете на кметства и кметските наместници да определят със своя заповед местата за поставяне на агитационни материали на територията на населените места, при спазване на посочените в заповедта изисквания.

 7. По време на предизборната кампания ЗАБРАНЯВАМ:

* 1. унищожаването и заличаването на агитационни и информационно-разяснителни материали, поставени по определения в Изборния кодекс ред, до приключване на изборите;
	2. публикуването и излъчването на анонимни материали, свързани с предизборната кампания;
	3. използването на агитационни материали, които застрашават живота и здравето на гражданите, частната, общинската и държавната собственост и безопасността на движението;
	4. използването на агитационни материали, които накърняват добрите нрави;
	5. използването на агитационни материали, които накърняват честта и доброто име на участниците в информационно-разяснителната кампания и кандидатите;
	6. използването на агитационни материали, съдържащи герба и/или знамето на Република България и/или на чужда държава, както и религиозни знаци и изображения;
	7. използването на държавния и общинския транспорт за предизборна агитация;
	8. провеждането на предизборна агитация в държавни и общински учреждения, институции, държавни и общински предприятия и в търговски дружества с повече от 50 на сто държавно или общинско участие в капитала;
	9. провеждането на предизборна агитация на работните места от лица на изборна длъжност в синдикалните и работодателските организации;
	10. предизборна агитация 24 часа преди изборния ден и в изборния ден;
	11. предизборна агитация от служители на вероизповеданията. Не се счита за агитация извършването на религиозни обреди;
	12. поставянето на агитационни материали на партии, коалиции и инициативни комитети в изборните помещения, както и на разстояние, по-малко от 50 метра от входа на сградата, в която е изборното помещение, през изборния ден и до края на гласуването;
	13. в търговска реклама да се отправят политически внушения в полза или във вреда на една или друга партия, коалиция или инициативен комитет или кандидат;

8. Партиите, коалициите и инициативните комитети да премахнат поставените от тях агитационни материали в 7-мо дневен срок след изборния ден, в изпълнение на разпоредбите на чл. 186, ал.3 от Изборния кодекс.

 9. Актове за установяване на административни нарушения по чл. 472, и чл. 473 от Изборния кодекс, се съставят от оправомощени в нарочна заповед длъжностни лица от общинската администрация.

 Установяването на нарушенията, съставянето на актове, издаването и обжалването на наказателните постановления се извършват по реда на Закона за административните нарушения и наказания.

10. Копие от настоящата заповед да се предостави за сведение и изпълнение на:

* Кметовете на кметства и кметските наместници;
* Началника на РУ “Полиция” – Сливен;
* РИК - Сливен

11.Настоящата заповед да се обяви на населението на Общината чрез интернет страницата на Община Сливен.

 Контрол по изпълнението на заповедта възлагам на Секретаря на Общината.

**СТЕФАН РАДЕВ /п/**

*Кмет на община Сливен*



